**Rondel de Veste Bună**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rondel de Veste Bună

Austrul cel cald, spre ţară

A pornit suflând din Vest

Şi se îndreaptă către Est,

Semn de dulce primăvară.

Pe aripi de cântec zboară!

Timpului, spre-ai fi onest -

Austrul cel cald, spre ţară

A pornit suflând din Vest.

El ne-aduce a lui comoară,

Salbe în muguri ce-nfloresc

Ţara-ntreagă o-mpodobesc

Şi-n smarald o-mbracă iară,

Austrul cel cald, spre ţară,

A pornit, suflând din Vest.

Flavius Laurian Duverna

18 februarie 2019